رپورټ: پاکستاني پوځ او د طالبانو ترمنځ د قیدیانو تبادله
د پاکستان پوځ د عامو تعلقاتو څانگې، ای پې وايي، د قیدیانو د تبادلې خبر رد کړی دی. خو استخباراتي چارواکو او طالب مشرانو د ازاد کړی شوو طالبانو او د ایف سي دواړو عسکرو نومونه هم ای پې ته ورکړې دي. د ایف سي عسکر تیر کال د مارچ په میاشت کې بلوچستان کې تښتول شوي وو
د امن ممکنه مذاکراتو وړاندې د پاکستان پوځ او پاکستاني طالبانو د شورو په ورځ د قیدیانو تبادله کړې ده. دا خبر د امریکا ایسوسي ایټډ پریس خبرې ادارې ای پې د استخباراتي چارواکو او د وسله والو کمانډرانو په حواله رپورټ کړی دی. د قیدیانو تبادله د شمالي وزیرستان په شوال سېمه کې شوي چې پکې پوځ شپږ وسله وال ازاد کړې په بدل کې طالبانو د خپلې ولکې نه دوه د فرنټیئر کور عسکر ازاد کړې دي. د پاکستان د استخباراتي ادارو د چارواکو د وینا ترمخه، طالبانو د خپلو ملگرو د ازادیدو په خوشحالۍ کې هوائي ډزې وکړې. ای پې خپل رپورټ کې نه خو د استخباراتي چارواکو او نه هم د هغه طالب مشرانو نومونه څرگند کړې دي د چا په حواله چې يي خبر رپورټ کړی دی. د پاکستان پوځ د عامو تعلقاتو څانگې، ای پې وايي، د قیدیانو د تبادلې خبر رد کړی دی. خو استخباراتي چارواکو او طالب مشرانو د ازاد کړی شوو طالبانو او د ایف سي دواړو عسکرو نومونه هم ای پې ته ورکړې دي. د ایف سي عسکر تیر کال د مارچ په میاشت کې بلوچستان کې تښتول شوي وو. یو طالب مشر ای پې ته ویلي د قیدیانو د تبادلې مقصد د ممکنه رسمي مذاکراتو وړاندې اعتماد جوړولو وو. هغه وویل طالب مشران حکومت لخوا د مذاکراتو په وړاندیز غور کوي. طالبانو ویلي د تیر کال د اخر پورې مذاکراتو ته تیار وو خو د سږ کال د مۍ په میاشت کې د نائب مشر په ډرون حملو کې د وژل کیدو ورسته يي حکومت سره د خبرو اترو خپل وړاندیز نه په شا شول. په سمدستي توگه د پوځ او طالبانو ترمنځ د قیدیانو په تبادله د حکومت دریز مخ ته نه دی راغلی خو څو ورځې وړاندې د وزیر اعظم نواز شریف په مشرۍ کې اسلام اباد کې د مخلتفو سیاسي پارټیو مشرانو وسله والو سره د مذاکراتو ملاتړ کړی دی.